
AKTI OPĆINSKOG VIJEĆA

Općinsko vijeće Općine Kneževi Vinogradi na svojoj 5.sjednici održanoj 10.11.2005.godine donijelo je

ODLUKU 

O usvajanju mirovanja mandata na funkciju vijećnika,

te aktiviranje novog mandata

I

Usvaja se mirovanje mandata na funkciju vijećnika Općinskog vijeća Općine Kneževi Vinogradi Bistrican Hajnalke iz Zmajevca ,sa NOL nositelja Šoja Deneša.

II

Usvaja se aktiviranje mandata na funkciju vijećnika Općinskog vijeća Općine Kneževi Vinogradi Šipec Arpada iz Zmajevca.

III

Ova Odluka stupa na snagu danom donošenja, a ima se objaviti Službenom glasniku Općine Kneževi Vinogradi.

Klasa.021-05/05-01/71

Urbroj:2100/06-01-01/05-01

Kneževi Vinogradi,10.11.2005.



   Predsjednik

Općinskog vijeća 

                            Petrović Stojan dip.iur.v.r.

REPUBLIKA HRVATSKA

OSJEČKO-BARANJSKA ŽUPANIJA

OPĆINA KNEŽEVI VINOGRADI

OPĆINSKO VIJEĆE

Klasa:400-06/05-01/108

Ur.broj: 2100/06-01-01/05-01

Kn.Vinogradi, 10.11.2005.


Temeljem članka 25.Zakona o proračuna (“Narodne novine” 96/03), Općinsko vijeće Općine Kneževi Vinogradi na svojoj 5. sjednici, održanoj 10.11. 2005.godine, donijelo je

IZMJENU PRORAČUNA

OPĆINE KNEŽEVI VINOGRADI

ZA 2005.GODINU

I


U Općem dijelu Proračuna za 2005.godinu umanjuju se slijedeće stavke rashoda :

1. s konta 32321 – Sanacija muzeja u Zmajevcu umanjuje se iznos za 20.000,00 kuna i ostaje 0 kuna;

2. s konta 323291 – Ostale komunalne usluge – Kn.Vinogradi umanjuje se iznos za 45.000,00 i ostaje 110.000,00 kuna;

3. s konta 323296 – Ostale komunalne usluge – Kamenac umanjuje se iznos za 10.000,00 i ostaje 2.000,00 kuna;

4. s konta 32329 – Zelenilo umanjuje se iznos za 12.000,00 i ostaje 0 kuna; 

5. s konta 32343 – Deratizacija umanjuje se iznos za 10.000,00 kuna i ostaje 0 kuna;

6. s konta 35221 – Subvencije trgovačkim društvima izvan javnog sektora – Poduzetnički centar d.o.o. umanjuje se iznos za 20.000,00 i ostaje 10.000,00 kuna;

7. s konta 42229 – Video nadzor  umanjuje se iznos od 20.000,00 kuna.

Ukupan iznos rashoda koji se umanjuju iznosi 137.000,00 kuna.

II


U Općem dijelu Proračuna za 2005.godinu dodaju se slijedeće stavke rashoda:

1. konto 38119 – Ostale tekuće donacije - P.Z.”Pariter” dodaje se iznos od 55.000,00 kuna;

2. konto 38221 – Ostale kapitalne donacije – Veterinarska ambulanta dodaje se iznos  od 20.000,00 kuna;

3. konto 38511 – Nepredviđeni rashodi do visine proračunske pričuve uvećava se za iznos od 7.000,00 kuna i sada iznosi 17.000,00 kuna;

4. konto 42122 – Dom kulture Kamenac  uvećava se za iznos od 55.000,00 kuna i sad iznosi 305.000,00 kuna. 

Ukupan iznos rashoda koji se uvećava iznosi 137.000,00 kuna.

III


Po izmjenama iz točke I i II ovog Proračuna izvršit će se izmjene i u Posebnom dijelu Proračuna za 2005.godinu po programima.

IV


Ukupni prihodi i rashodi u Proračunu za 2005.godinu ostaju ne promjenjeni.

V


Ova Odluka stupa na snagu danom donošenja.









PREDSJEDNIK



         OPĆINSKOG VIJEĆA


                  Stojan Petrović dipl.iur.v.r.

Temeljem članka 2. Izmjene Proračuna Općine Kneževi Vinogradi za 2005.godinu, članka 21.Statuta Općine Kneževi Vinogradi (“Službeni glasnik” 18/01, 2/03, 6/05), članka 28.Zakona o komunalnom gospodarstvu (“Narodne novine” 26/03, 82/04, 110/04-uredba), na svojoj 5.sjednici, održanoj 10.11.2005.godine, donijelo je

IZMJENU  I DOPUNU

Programa održavanja komunalne infrastrukture za djelatnosti iz članka 22.Zakona o komunalnom gospodarstvu za 2005.godinu

Članak 1.


U članku 2. Programa održavanja komunalne infrastrukture mijenja se u točki II.Održavanje javnih površina, slijedeći navodi:

· sadanja ukrasnog raslinja u Kneževim Vinogradima smanjuje se za 57.000,00 kuna, te sada iznosi 13.000,00 kuna.

U točki III.članka 2. Programa iznos od 119.000,00 kuna umanjuje se za 10.000,00 kuna, i sada iznosi 109.000,00 kuna.


U točki V.Ostali nespomenuti rashodi u stavku 4. iznos za deratizaciju se briše.

Članak 2.


U članku 3. Programa – rekapitulacija mijenjaju se slijedeće točke:

2. Održavanje  javnih površina umjesto 165.000,00 upisuje se 108.000,00 kuna;

 3. Održavanje narazvrstanih cesta iznos se umanjuje za 12.000,00 kuna, te sada iznosi 107.000,00 kuna;

4. Ostala nespomenuta tekuća održavanja umanjuju se za 10.000,00 kuna, te sada iznosi 219.000,00 kuna.


Ukupna planirana sredstva za provedbu ovog Programa iznose 782.500,00 kuna, a financirat će se iz planiranih sredstava za komunalnu naknadu u iznosu od 500.000,00 kuna , a razliku iz poreznih prihoda Općine u iznosu 282.500,00 kuna.

Članak 3.


Ova Izmjena i dopuna Programa stupa na snagu danom donošenja, a ima se objaviti u Službenom glasniku Općine.

Klasa: 400-06/05-01/108

Ur.broj: 2100/06-01-03/05-02


Kn.Vinogradi, 10.11.2005.


PREDSJEDNIK   
        OPĆINSKOG VIJEĆA



    Stojan Petrović dipl.iur.v.r.


Temeljem članka 21.Statuta Općine Kneževi Vinogradi (“Službeni glasnik” 18/01, 2/03, 6/05), Izmjene Proračuna Općine Kneževi Vinogradi, Općinsko vijeće Općine Kneževi Vinogradi na svojoj 5.sjednici, održanoj 10.11.2005.godine, donijelo je

I Z M J E N U

PROGRAMA ULAGANJA U RAZVOJ GOSPODARSTVA

Članak 1.

 U Članku 2.Programa ulaganja u razvoj gospodarstva mijenja se iznos sredstava za ostvarenje Programa, i to: “Prihodi od zakupa i koncesije poljoprivrednog zemljišta” i umjesto 605.000,00 kuna, iznosi 680.000,00 kuna.

Članak 2.


U članku 3. iza petnaestog navoda dodaju se slijedeći:

· potpora za krčenje površina P.Z. “Pariter”-u u iznosu od 55.000,00 kuna;

· potpora Veterinarskoj stanici Beli Manastir za proširenje i uređenje veterinarske stanice Kn.Vinogradi u iznosu od 20.000,00 kuna.

Članak 3.


Ovaj Program stupa na snagu danom donošenja i ima se objaviti u Službenom glasniku.

Klasa: 400-06/05-01/108

Ur.broj: 2100/06-01-01/05-03

Kn.Vinogradi, 10.11.2005.








       PREDSJEDNIK



 OPĆINSKOG VIJEĆA



Stojan Petrović dipl.iur.v.r.

Temeljem članka 21.Statuta Općine Kneževi Vinogradi (“Službeni glasnik” 18/01, 2/03, 6/05), Izmjene Proračuna Općine Kneževi Vinogradi, Općinsko vijeće Općine Kneževi Vinogradi na svojoj 5.sjednici, održanoj 10.11.2005.godine, donijelo je

I Z M J E N U

PROGRAMA REDOVNOG FUNKCIONIRANJA

OPĆINSKIH TIJELA 

OPĆINE KNEŽEVI VINOGRADI U 2005.GODINE

Članak 1.


 U Poglavlju C) u točki 1. Točka 1.4. rashodi za nabavu proizvedene dugotrajne imovine umanjuje se za iznos od 20.000,00 kuna.

Članak 2.
U Poglavlju C) u točki 3, podtočka 3.2. uvećava se za 7.000,00 kuna i iznosi 17.000,00 kuna.
Članak 3.


Ova Izmjena stupa na snagu danom donošenja, a ima se objaviti u Službenom glasniku Općine Kneževi Vinogradi.

Klasa: 400-06/05-01/108

Ur.broj. 2100/06-01-01/05-04

Kn.Vinogradi, 10.11.2005.









PREDSJEDNIK



         OPĆINSKOG VIJEĆA



      Stojan Petrović dipl.iur.v.r.

Temeljem članka 21.Statuta Općine Kneževi Vinogradi (“Službeni glasnik” 18/01, 2/03, 6/05), Izmjene Proračuna Općine Kneževi Vinogradi, Općinsko vijeće Općine Kneževi Vinogradi na svojoj 5.sjednici, održanoj 10.11.2005.godine, donijelo je

I Z M J E N U

PROGRAMA ULAGANJA U TEKUĆE I KAPITALNO

ODRŽAVANJE OBJEKATA I OPREME

OPĆINE KNEŽEVI VINOGRADI U 2005.GODINI

Članak 1.


U članku 2.Programa u sredstvima za izvršenje programa dodaje se još jedna stavka za sufinaciranje Programa “- porezni prihodi u iznosu od 25.000,00 kuna”.

Članak 2.


U članku 3.Programa, iznos u 3.navodu povećava se za 45.000,00 kuna i iznosi 305.000,00 kuna. Navod 4. “Usluge sanacije muzeja u Zmajevcu” se briše.

Članak 3.


Ovaj Program stupa na sangu danom donošenja, a ima se objaviti u Službenom glasniku Općine Kneževi Vinogradi.

Klasa: 400-06/05-01/108

Ur.broj: 2100/06-01-01/05-05

Kn.Vinogradi,    10.11.2005.




PREDSJEDNIK



       OPĆINSKOG VIJEĆA



    Stojan Petrović dipl.iur.v.r.
Na temelju članka 28.Statuta Općine Kneževi Vinogradi (Službeni glasnik općine 18/01 ) Općinsko vijeće Općine Kneževi Vinogradi na svojoj 5.sjednici održanoj dana 10.11.2005. donijelo je

PRAVILNIK

o stipendiranju studenata

I OPĆE ODREDBE

Članak 1.

Ovim Pravilnikom utvrđuju se uvjeti, način, postupak te druga pitanja u svezi s odobravanjem stipendija studentima s područja Općine Kneževi Vinogradi .

Članak 2.

Broj stipendija koja će se dodijeliti u određenoj školskoj godini, kao i pojedinačni iznos stipendija određuje Općinsko poglavarstvo sukladno financijskim mogućnostima u toj godini. Sredstva za odobravanje stipendija osigurat će se u proračunu Općine Kn.Vinogradi.

Članak 3.

Stipendija se isplaćuje do 15-tog u mjesecu za prethodni mjesec u visini koju utvrdi Općinsko Poglavarstvo.

II UVJETI ZA DODJELU STIPENDIJA

Članak 4.


Pravo na sudjelovanje u natječaju za dodjelu stipendije imaju redovni studenti  koji ispunjavaju slijedeće uvjete:

a)opći uvjeti 

· Da su državljani Republike Hrvatske

· Da imaju prebivalište na području Općine Kn.Vinogradi

· Da nisu korisnici neke druge stipendije ili studentskog kredita

· Da im prihodi iz svih vidova izvora ne prelaze mjesečno 1.400,00 kn po članu domaćinstva uključujući i prihode s osnova socijalne skrbi, obavljanje zanatske poduzetničke i poljoprivredne djelatnosti.

· Mjesečni iznos prihoda dokazuje se dokumentima nadležnih institucija(Centra za socijalnu skrb, Porezne uprave, firme itd)

· Prihodi od poljoprivrednika procjenjuje se godišnje na 1.440,00 kuna po hektaru obradive zemlje.

· Svako povećanje prihoda po članu obitelji iznad 5% korisnik pomoći dužan je javiti jedinstvenom organu uprave Općine u roku od 30 dana od nastale promjene.

· Dokumenti o mjesečnim i godišnjim prihodima članova obitelji kao i ostali dokumenti(o prosjeku ocjena i upisu)dostavljaju se prije početka akademske godine, a najkasnije do 01.studenog svake godine.

b) posebni uvjeti

· Za studente prve godine studija prosjek ocjena u svim razredima srednje škole uključujući i završni ispit najmanje 3,5 . 

· Za studente 2,3,4, i 5 godine studija najmanjih prosjek ocjena svih godina studija 2,5(ako upisuju više godine studija).

· Da nisu ponavljali godinu (da imaju status redovnog studenta)

Zahtjevi koji ne ispunjavaju uvjete ovoga članka neće se uzeti u razmatranje.

III. NATJEČAJ ZA DODJELU STIPENDIJE
Članak 5.


Stipendije se dodjeljuju na temelju prethodno provedenog natječaja.

Natječaj raspisuje Općinsko Poglavarstvo Općine Kneževi Vinogradi u pravilu početkom svake školske godine, a može se provoditi i tijekom školske godine.  Objavljuje se putem dnevnog tiska ,oglasnoj ploči Općine ili na oglasnim pločama mjesnih odbora.

Članak 6.

 Natječaj sadrži:

· Broj stipendija koje se dodjeljuju za tu školsku godinu ,

· Iznos mjesečne stipendije ,rok u kojem se podnosi prijava za natječaj 

· Dokumentaciju koju treba priložiti uz prijavu s naznakom da se neće uzimati u obzir prijava koja ne sadrži potpunu dokumentaciju ili ona koja nije pravodobna,

· Rok za objavljivanje rezultata natječaja,

· Ostale odrednice potrebne za objavljivanje natječaja.

Dokumente koje treba dostaviti nakon objave natječaja su slijedeći:

· Zamolba za dodjelu stipendije kratak životopis.

· Uvjerenje o redovnom upisu na višu ili visoku školu, s naznakom smjer ili studijske grupe.

· Izjava o broju članova zajedničkog domaćinstva

· Potvrde o isplaćenom osobnom dohotku za zadnje tri plaće (mirovinu, socijalnu skrb, dječjeg doplatka ,porodiljinu naknadu( ukoliko neko od članova prima)

· Rješenje porezne uprave o razrezanom  porezu u godini prije raspisivanja natječaja po bilo kojem osnovu, potvrde sa zavoda za zapošljavanje (ukoliko je neko od članova nezaposlen).

· Izjave za djecu bez jednog i oba roditelja ,djecu poginulih i nestali branitelja, te za djecu samohrani roditelja.  

IV. POVJERENSTVO ZA DODJELU STIPENDIJA

Članak 7.
Povjerenstvo  zahtjeve za dodjelu stipendija razmatra  boduje i utvrđuje listu kandidata koju dostavlja Poglavarstvu Općine Kneževi Vinogradi, koje će donijeti konačno rješenje.
Članak 8.

Povjerenstvo imenuje Općinsko Poglavarstvo Općine Kneževi Vinogradi na vrijeme od četiri godine i njemu odgovara za svoj rad. 

Članak 9.

Povjerenstvo se sastoji od predsjednika, i 2 člana.Povjerenstvo može biti razriješeno i prije isteka mandata na koji je imenovano u slučaju utvrđenim nepravilnostima u radu, te nepoštivanju odredbi ovog Pravilnika.
Članak 10.

Sjednice Povjerenstva saziva predsjednik . Na sjednici se vodi zapisnik. 
V.KRITERIJI ZA UTVRĐIVANJE LISTE KANDIDATA

Članak 11.

Kriteriji za utvrđivanje liste kandidata za dodjelu stipendije Općine Kneževi Vinogradi jesu:

· prosjek ocjena u prethodnoj godini
· objavljeni radovi ili priznati patenti kao i svjedodžbe o uspjesima na     natjecanjima,odnosno o osvojenim nagradama,
· sudjelovanje roditelja u Domovinskom ratu
· socijalno –materijalno stanje
1.Opći uspjeh u prethodnom obrazovanju  boduje se: 

Na fakultetu i srednjoj školi


 bodovi



2,50 - 2,99
5

3,00 - 3,49
10

3,50 - 3,99
15
    5          

            4,00 - 4,49
20
  10

4,50 - 5,00
25
  15


2.sudjelovanje na natjecanju:

a)Državno natjecanje:

osvojeno mjesto:

bodovi:

1.


14

2.                                   12

3.                                   10

b.Županijsko natjecanje:

osvojeno mjesto:

bodovi:

1. 8

2. 6

3. 4

3.međunarodna natjecanja

osvojeno mjesto:

bodovi

1. 25

2. 20

3. 15

4.socijalni status studenata boduje se na slijedeći način:


bodovi

-bez oba roditelja

 10

-bez jednog roditelja

 7

-roditelj invalid 80% i više
 5

-roditelj skrbnik ili sam predložnik prima socijalnu pomoć 

 8

-za svakog člana domaćinstva upisanog na visoko učilište

     
 3

-ako mjesečni prihod po članu obitelji iznosi:

-do 499,00 kuna 

30 

-od 500,00 do 999,00 kuna
20  

-od 1.000,00 do  1.400,00 kuna
15  

- djeca  branitelja Domovinskog rata                       
        

15 bodova

Bodovi stečeni temeljem navedenih kriterija zbrajaju se.


Članak 12.

Ukoliko na listama dva ili više kandidata  ostvare jednak broj bodova ,prednost se daje onome koji je ostvario veći broj bodova po osnovi uspjeha u prethodnom obrazovanju, a u koliko i tada kandidati imaju jednak broj bodova primjenjuje se kriterij socijalno materijalno stanje.

Članak 13.

Prijedlog liste kandidata za dodjelu stipendije Općine Kneževi Vinogradi objavljuje se na oglasnoj ploči Općine Kneževi Vinogradi u roku od 15 dana nakon isteka roka za podnošenje zahtijeva.

Članak 14.

U roku 8 dana od dana objave liste nezadovoljni kandidat može podnijeti prigovor Općinskom Poglavarstvu .Poglavarstvo je dužno donijeti odluku o prigovoru u roku 15 dana od dana isteka roka za prigovor.Odluka poglavarstva je konačna.

Članak 15.

Nakon konačne odluke o dodjeli stipendije ispred Općine Kneževi Vinogradi načelnik Općine i korisnik stipendije zaključuju ugovor o stipendiranju koji sadrži:

· naznaku ugovorenih strana,

· visinu odobrene stipendije,

· fakultet odnosno viša ili visoka škola koju student pohađa,

· vrijeme i uvjete korištenja stipendije,

· uvjete koji određuju obveze vraćanja stipendije,odnosno oslobađaju od obveze vraćanja stipendije,

· dinamiku isplate stipendije,

· ostala prava i obveze ugovorenih strana.

VI. UVJETI KORIŠTENJA STIPENDIJE

Članak 16.

 
 Korisnik stipendije ostvaruje pravo na nastavak isplate u tekućoj kalendarskoj godini (za mjesec listopad, studeni i prosinac ) ukoliko do 01.studenog dostavi uvjerenje o upisu u slijedeći semestar ili nastavi godinu studija i pritom ostvari prosjek ocjena prethodne godine najmanje 2,5.

Ukoliko student ne upiše slijedeću godinu ne ostvaruje pravo na nastavak isplate stipendije za tekuću godinu ,za mjesec listopad,studeni i prosinac.

Članak 17.

Svaki student ima pravo na jednu godinu mirovanja statusa stipendista Općine Kneževi Vinogradi tijekom školovanja, ukoliko mu opravdane okolnosti nisu dozvolile redovni upis narednu godinu.


Općinsko Poglavarstvo može na temelju pisanog zahtijeva korisnika stipendije odobriti mirovanje isplate za tekuću godinu studija te produžiti rok za stjecanje diplome.
VII. GUBITAK PRAVA NA STIPENDIJU

Članak 18.

Korisnik gubi pravo na sipendiju ukoliko:

· Se utvrdi da je pravo na sipendiju ostvario na temelju neistinitih  podataka,

· Započne primati stipendiju iz drugih izvora,

· Prekine sudije,ne postupi po odredbama članka 16.ovog Pravilnika,

· Pravomoćno bude osuđen na kazneno djelo i zbog toga isključen iz obrazovanja dulje od 3 mjeseca.

Članak 19.

Korisnik koji ne upiše narednu godinu ,te koji bez opravdanog razloga ne stekne diplomu ili izgubi pravo na stipendiju zbog razloga navedenih u članku 18.ovog Pravilnika,primljene stipendije dužan je vratiti cjelokupni iznos .

VIII. VRAĆANJE STIPENDIJE I UVJETI ZA OSLOBAĐANJE OD VRAĆANJA STIPENDIJE
 Članak 20.

Korisnik koji diplomu stekne u roku u cijelosti se oslobađa obveze vraćanja stipendije pod uvjetom da tijekom studija ostvario prosjek ocjena 4,00 i više

Korisnik koji nakon završetka školovanja u iduće dvije godine zadrži prebivalište na području Općine i zasnuje radni odnos na području Općine u struci za koju se školovao,u cijelosti se oslobađa vraćanja stipendije.

Ostali korisnici stipendije dužni su vratiti stipendiju Općini prema slijedećim mjerilima i iznosima:

	Prosjek ocjena
	Postotak koji je potrebno vratiti

	2,50
	 100 %

	Od 2,51-2,99
	   70  %

	Od 3,00-3,49
	   35 %

	Od 3,50-3,99
	   10 %

	Od 4,00-5,00
	   0 %


  Korisnik koji je temeljem prosjeka ocijena obavezan  vratiti stipendiju ili dio stipendije,dužan je to učiniti najkasnije u onom roku koliko je primao stipendiju od Općine Kneževi Vinogradi.Stipendija se vraća obročno ili odjednom u cijelosti ( na zahtijev korisnika).

Visina mjesečne rate ne može biti niža od  mjesečnog iznosa stipendije koju je korisnik primao.Vraćanje stipendije započinje šest mjeseci nakon stjecanja diplome.Ukoliko korisnik stipendije nakon tog roka ne stupi u radni odnos dužan je pismenim putem izvjestiti Općinsku upravu.o dinamici vraćanja stipendije odlučit će Općinsko Poglavrstvo.Primljeni iznos stipendije mora započeti najkasnije dvije godine od stjecanja diplome bez obzira da li se korisnik stipendije zaposlio.

Ukoliko se korisnik stipendije zaposli u inozemstvu dužan je iznos primljene stipendije vratiti u roku od godinu dana.

Članak 21.

Ukoliko korisnik stipendije tijekom studija ostvari pravo na državnu stipendiju koju dodjeljuje Ministarstvo znanosti i tehnologije,raskida se ugovor o korištenju stipendije koju dodjeljuje Općina te se korisnik oslobađa vraćanja iznosa primljene stipendije.
IX.PRIJELAZNE I ZAVRŠNE ODREDBE 

Članak 22.

Sredstva za povrat stipendije uplaćuje se u Proračun Općine.

Članak 23.

Ovaj pravilnik stupa na snagu osmog dana od dana objave u “Službenom glasniku Općine Kneževi Vinogradi.

Klasa:604-02/05-01/17

Urbroj:2100/06-01/05-01

Kneževi Vinogradi,10.11.2005.

                                    



 Predsjednik 
          Općinskog vijeća

 Petrović Stojan dipl.iur.v.r.

Temeljem članka 36.Statuta Općine Kneževi Vinogradi (“Službeni glasnik 18/01”), Općinsko vijeće Općine Kneževi Vinogradi na svojoj 5.sjednici održanoj 10.11.2005. donijelo je

RJEŠENJE

O imenovanju odbora za Statut i Poslovnik

I

U odbor za Statut i Poslovnik imenuju se:

1. Petrović Stojan ,  za predsjednika

2.Svalina Ivan,         za člana

3. Pinkert Zoltan,     za člana

II
Ovo Rješenje stupa na snagu danom donošenja, a ima se objaviti u “Službenom glasniku Općine Kneževi Vinogradi”.

Klasa:021-05/05-01/69




Urbroj:2100/06-01-01/01



Kn.Vinogradi, 10.11. 2005.






Predsjednik
 



        Općinskog vijeća



Petrović Stojan dipl.iur.v.r

Općinsko vijeće Općine Kneževi Vinogradi je na svojoj 5.sjednici održanoj 10.11.2005.godine je donijelo slijedeći:

ZAKLJUČAK

Općinski list Općine Kneževi Vinogradi “Vinogradski vjesnik” štampat će se kvartalno na hrvatskom jeziku.

Sadržaj lista na mađarskom jeziku štampat će se kao posebne stranice u mađarskom tjedniku Saveza mađarskih udruga “Magyar Naplo”.

Za tu namjenu, kao i za eventualne troškove štampanja određenih obavijesti na srpskom jeziku, osigurat će se sredstva u Proračunu Općine Kneževi Vinogradi za 2006.godinu.

Klasa:008-01/05-01/72

Urbroj:2100/06-01/05-01

Kneževi Vinogradi,10.11.2005.









Predsjednik

 
        Općinskog vijeća



 Petrović Stojan dipl.iur.v.r.

„Službeni glasnik Općine Kneževi Vinogradi“, službeno glasilo Općine Kneževi Vinogradi

Izdaje: Općina Kneževi Vinogradi 

Za izdavača: mr.Deneš Šoja – načelnik Općine Kneževi Vinogradi

Uredništvo: Kneževi Vinogradi, Hrvatske Republike 3. tel. 031/730-938; fax. 031/732-106

www.knezevi-vinogradi.hr e.mail. opcina@knezevi-vinogradi.hr
Žiro-račun kod Slavonske banke d.d. broj: 2393000-1819500000; mb 0431907

Grafička priprema i tisak: Općinska uprava Općine Kneževi Vinogradi

